Pomocník programu PE Builder (v3) Slovak (Translated by Marián Hikaník)

Tabuľka s obsahom

# Hlavné dialógové okno

## Zdroje (cesta k inštalačným súborom)

Tu sa nachádza písmenné označenie jednotky, na ktorej sú umiestnené "zdrojové" súbory . Zdrojové súbory musia pochádzať z jednej z nasledujúcich verzií systému Windows:

- Windows XP Home Edition (musí mať aspoň servisný balík (Service Pack) 1 alebo novší)
- Windows XP Professional (musí mať aspoň servisný balík (Service Pack) 1 alebo novší)
- Windows Server 2003, Web Edition
- Windows Server 2003, Standard Edition
- Windows Server 2003, Enterprise Edition

Ak vlastníte PC so systémom Windows XP predinštalovaným na pevnom disku a váš predajca Vám dodal len CD/DVD médium, ktoré dokáže obnoviť systém do pôvodného stavu, v akom ste počítač dostali od výrobcu (teda nevlastníte inštalačné CD systému Windows XP), je veľmi pravdepodobné, že inštalačné súbory systému Windows sú uložené niekde na pevnom disku Vášho počítača. Skúste ich nechať vyhľadať pomocou príkazu Zdrojové súbory / Vyhľadať v menu programu.

## Užívateľom zvolený priečinok

Tu si môžete zvoliť lokálnu alebo vzdialenú cestu, na ktorej sa nachádzajú priečinky a súbory, ktoré chcete pridať do zostavy.
Nepridávajte Váš systémový priečinok Windows, alebo iné súbory, ktoré sa momentálne v systéme používajú. Treba pamätať aj na to, že pridávané súbory alebo priečinky zapĺňajú cieľové médium. Napríklad: pri vytváraní bootovacieho CD, môžete pridať len cca 300-400 MB ďalších dát.
Ak neviete, čo treba zadať do tohto políčka, nechajte ho radšej prázdne!

## Výstupný priečinok

Zadajte názov priečinka, kam chcete "uložiť" kópie súborov vytvorené programom PE Builder. Je dôležité vedieť aj to, že cesta, ktorú zadávate je len relatívna vzhľadom k priečinku programu PE Builder.
Ak chcete zadať cestu absolútne, musíte aktivovať funkciu "Absolútna cesta k výstupu" v dialógovom okne Nastavenia.

## Výstup programu

Ak si zvolíte možnosť "Žiadny" PE Builder len uloží súbory do výstupného priečinka.
Ak chcete vytvoriť .ISO obraz, musíte si zvoliť možnosť "Vytvoriť ISO súbor" a musíte skontrolovať, že je v textovom políčku dole zadaný platný názov súboru.
Program však dokáže aj napáliť CD/DVD médium s potrebnými súbormi, ak si zvolíte voľbu "Napáliť CD/DVD". Ak budete napaľovať s použitím voľby "cdrecord", môžete napaľovať len CD (nie DVD). Napaľovanie DVD diskov je podporované len vtedy, ak napaľujete pomocou ovládača Starburn!
Program PE Builder používa na vytváranie ISO súborov program mkisofs od Joerga Schillinga, ktorý je šírený pod (GNU-GPL licenciou).
Program PE Builder používa na napaľovanie CD program cdrecord od Joerga Schillinga, ktorý je šírený pod (GNU-GPL licenciou).
Na napaľovanie CD)DVD používa PE Builder program StarBurn SDK, knižnicu vyvinutú firmou Rocket Division Software.
Tabuľka s obsahom

PE Builder Copyright (c) 2002-2006 Bart Lagerweij. Všetky práva vyhradené.