Pomocník programu PE Builder (v3) Slovak (Translated by Marián Hikaník)

Tabuľka s obsahom

# Pridávanie ovládačov

Pridanie ovládačov pre úložné a sieťové zariadenia je v programe BartPE veľmi jednoduché. Ak pridáte ovládače do priečinka s názvom `ovládače` pebuilder ich do výstupnej zostavy zahrnie automaticky.
Ovládače pre iné ako úložné a sieťové zariadenia nie sú momentálne podporované!
Je však potrebné, aby ste súbory s ovládačmi systému Windows XP alebo Windows 2003 sami manuálne prekopírovali na správne miesto.
Tu je uvedená cesta, kam treba prekopírovať ovládače úložných zariadení:

Typ ovládača | priečinok/podpriečinok
--- | ---
Úložné zariadenia | drivers\SCSIAdapter
Sieťové zariadenia | drivers\Net

Príklad č. 1:
Predpokladajme, že chcete pridať ovládač siete z tzv. broadcom-u, konkrétne je to typ NetXtreme BCM57xx. Tento ovládač dostanete zbalený v .zip súbore s názvom `win_xp_2k3_32-7.86.zip`. Najskôr vytvorte nový podpriečinok s názvom "b57xp32" (môžete však zadať aj ľubovoľný iný názov) v priečinku `drivers\Net`. Vyextrahujte obsah .zip súboru do tohto nového priečinka. To je všetko, čo musíte urobiť.
Nejako takto by mal priečinok s ovládačmi vyzerať po úprave:

    drivers\Net
    drivers\Net\b57xp32
    drivers\Net\b57xp32\win_xp_2k3_32
    drivers\Net\b57xp32\win_xp_2k3_32\b57win32.cat
    drivers\Net\b57xp32\win_xp_2k3_32\b57win32.inf
    drivers\Net\b57xp32\win_xp_2k3_32\b57xp32.sys

Ovládače pre úložné zariadenia sa do pebuildera pridávajú použitím súboru `txtsetup.oem` . Pretože však súbor txtsetup.oem môže obsahovať aj ovládače viacerých zariadení, musíte ho upraviť tak, aby ste vylúčili tie zariadenia, ktoré nechcete používať a aby záznamy o nich neboli v sekcii `[SCSI]` .
Príklad č. 2:
Predpokladajme, že chcete pridať ovládače úložného zariadenia Adaptec, Ultra320. Samotný ovládač je distribuovaný v samorozbaľovacom .exe archíve s názvom `u320_fms300s4_win.exe`. Najskôr vytvorte nový podpriečinok s názvom "adpu320" (aj tu môžete zadať aj ľubovoľný iný názov) v priečinku `drivers\SCSIAdapter`. Potom vyextrahujte ovládače z .exe archívu do tohto nového priečinka. Následne otvorte súbor `drivers\SCSIAdapter\adpu320\TXTSETUP.OEM` v textovom editore a vyhľadajte sekciu s názvom [scsi], vymažte záznamy o tých ovládačoch, ktoré nie sú určené pre Windows XP/2003, napr. Windows NT 4.0 alebo Windows 2000. Vymazať treba aj záznamy o tých ovládačoch, ktoré nie sú kompatibilné s Vašou procesorovou architektúrou.
Tu uvedieme aj malú ukážku zo súboru txtsetup.oem:

    ...
    [scsi]
    #a79xxNT40 = "Adaptec Ultra320 SCSI Cards (Win NT 4.0)"
    #a79xxNT50 = "Adaptec Ultra320 SCSI Cards (Win 2000)"
    a79xxNTIA32 = "Adaptec Ultra320 SCSI Cards (Win XP/Server 2003 IA-32)"
    #a79xxNTIA64 = "Adaptec Ultra320 SCSI Cards (Win XP/Server 2003 IA-64)"
    #a79xxNTAMD64 = "Adaptec Ultra320 SCSI Cards (Win Server 2003 AMD64)"
    ...

Pamätajte prosím nato, že ovládače pre verzie NT 4.0, Win 2000, IA-64 a AMD64 sú vylúčené, a to prostredníctvom znaku (#).
Toto je zasa ukážka, ako by mal vyzerať priečinok s ovládačmi:

    drivers\SCSIAdapter
    drivers\SCSIAdapter\adpu320
    drivers\SCSIAdapter\Tu vytvorte podpriečinok a pridajte do neho ovládače úložného zariadenia
    drivers\SCSIAdapter\adpu320\MAXIO64K.REG
    drivers\SCSIAdapter\adpu320\README.TXT
    drivers\SCSIAdapter\adpu320\TXTSETUP.OEM
    drivers\SCSIAdapter\adpu320\U320DSK1
    drivers\SCSIAdapter\adpu320\WIN32BIT
    drivers\SCSIAdapter\adpu320\WIN64BIT
    drivers\SCSIAdapter\adpu320\WINNT40
    drivers\SCSIAdapter\adpu320\WIN32BIT\ADPU320.CAT
    drivers\SCSIAdapter\adpu320\WIN32BIT\ADPU320.INF
    drivers\SCSIAdapter\adpu320\WIN32BIT\ADPU320.SYS
    drivers\SCSIAdapter\adpu320\WIN64BIT\AMD64
    drivers\SCSIAdapter\adpu320\WIN64BIT\INTEL64
    drivers\SCSIAdapter\adpu320\WIN64BIT\AMD64\ADPU320.CAT
    drivers\SCSIAdapter\adpu320\WIN64BIT\AMD64\ADPU320.INF
    drivers\SCSIAdapter\adpu320\WIN64BIT\AMD64\ADPU320.SYS
    drivers\SCSIAdapter\adpu320\WIN64BIT\INTEL64\ADPU320.CAT
    drivers\SCSIAdapter\adpu320\WIN64BIT\INTEL64\ADPU320.INF
    drivers\SCSIAdapter\adpu320\WIN64BIT\INTEL64\ADPU320.SYS
    drivers\SCSIAdapter\adpu320\WINNT40\ADPU320.SYS
    drivers\SCSIAdapter\adpu320\WINNT40\HOTP320.REG
    drivers\SCSIAdapter\adpu320\WINNT40\OEMSETUP.INF

Priečinky NT4 a 64bit môžete odstrániť, nie je to však nevyhnutné, pretože tieto súbory PE Builder nekopíruje.
Tabuľka s obsahom

PE Builder Copyright (c) 2002-2006 Bart Lagerweij. Všetky práva vyhradené.