Pomocník programu PE Builder (v3) Slovak (Translated by Marián Hikaník)

Návrat na Obsah pomocníka

# Dialógové okno prídavných modulov

Toto dialógové okno má trošku špecifické správanie: Najskôr si zvoľte prídavný modul zo zoznamu dostupných modulov. Potom kliknite na tlačidlo pre úpravy.
V zozname si môžete zvoliť aj niekoľko položiek naraz, ale týmto spôsobom môžete naraz niekoľko prídavných modulov len "Zapnúť/Vypnúť". Ak kliknete na iné tlačidlo, otvorí sa len prvý vybraný prídavný modul.

Zapnúť/Vypnúť | Zmení stav (zapnuté/vypnuté) všetkých vybraných prídavných modulov.
Konfig. | Spustí konfiguráciu prídavného modulu, napríklad pri module nu2shell môžete takto aktivovať/deaktivovať ochranu heslom. Funkcia tohto tlačidla môže byť pri každom prídavnom module iná. Závisí to od toho, na čo presne použil autor prídavného modulu toto tlačidlo.
Obnoviť | Znovu načíta všetky súbory s prídavnými modulmi. Ak ste pridali ďalší modul manuálne (nie s použitím tlačidla Pridať) a nový modul sa v zozname ešte nezobrazil, môžete použiť toto tlačidlo obnovenia.
Úpravy | Otvorí sa hlavný `.inf` súbor obsiahnutý v module, vo vašom predvolenom textovom editore. Každý prídavný modul je založený na jednom (alebo viacerých) `.inf` súboroch. Napríklad: prídavný modul nazvaný Boot Fix (zapína hlásenie "Press any key to boot from CD") je veľmi malým a jednoduchým prídavným modulom, ktorý skopíruje súbor `bootfix.bin`. Ak potrebujete viac informácií o formáte .inf súborov, pozrite si prosím sekciu Formát súboru s prídavným modulom.
Pridať | Pridá nový prídavný modul, musíte si najskôr zvoliť súbor (.cab), ktorý potom program PE Builder vyextrahuje do priečinka s prídavným modulom. Ak chcete získať viac prídavných modulov alebo odkazov na ne, navštívte prosím webstránku PE Buildera.
Odstrániť | Odstráni prídavný modul. Upozornenie: po kliknutí sa odstránia všetky priečinky a súbory tohto prídavného modulu. Napríklad: ak odstránite prídavný modul "BartPE Installer v2", PE Builder odstráni celý priečinok `plugin\peinst\`!
Pomocník | Otvoria sa prídavné informácie alebo pomocník pre vybraný prídavný modul.

Tabuľka s obsahom

PE Builder Copyright (c) 2002-2006 Bart Lagerweij. Všetky práva vyhradené.